ඉංගිරිය නගර මධ්‍යයේ බෝධිය අසළ ලකුණු කර ඇති කහඉරි සලකුණු දෙකක් නිසා පදිකයන් මෙන්ම රියැදුරන්ද මහත් අසීරුතාවකට පත්ව සිටින බව රියැදුරෝ සහ මහජනතාව පවසති.පාණදුර – රත්නපුර ප්‍රධාන මාර්ගය සහ ඉංගිරිය - පාදුක්ක මාර්ගය එකට යා වන තුන්මං හන්දියේ ඉංගිරිය බෝධිය අසළ මෙම කහඉරි සලකුණු පිහිටා ඇති අතර, පාදුක්ක දෙසින් පැමිණෙන වාහන රත්නපුර පාණදුර මාර්ගයේ රත්නපුර දෙසට හෝ පාණදුර දෙසට යන කවර පැත්තකට හැරවුවද, එසේ හැරවූ විගසම ඇත්තේ මෙම කහ ඉරි බව රියදුරෝ පවසති.එම නිසා මාර්ග අවහිරය අවම වූ විගස තමන් පාණදුර - රත්නපුර ප්‍රධාන මාර්ගයට හරවන වාහනවලට, මෙම කහඉරිවලින් මාරුවන මගීන් අනතුරුවලට ලක්වන බව ඔවුහු පෙන්වා දෙති.මෙම කහඉරි සළකුණු එම තුන්මං හන්දියේ සිට ප්‍රමාණවත් දුර වලින් යොදවන්නේ නම්, එය රියදුරන්ටත් මඟීන්ටද මහත් පහසුවක් වන බව ඔවුහු පවසති..